burgasdotpro/wikipedia huggingface dataset:
Zoznam matematických článkov/CH

Tento index bol automaticky vygenerovaný podľa tejto . Obsahuje 13 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
cha.
Charakteristická funkcia (teória pravdepodobnosti)Charles BabbageCharles EhresmannCharles Eugène DelaunayCharles FeffermanCharles HermiteCharles Proteus Steinmetz
chr.
Christiaan HuygensChristian Johann DopplerChristian KrampChristopher ClaviusChromatické čísloChromatický index
Serie A 1946/1947

Serie A 1946/1947 bola sezóna talianskej najvyššej futbalovej súťaže. Víťazom tohto ročníka sa stalo Torino, ktoré tak získalo svoj štvrtý taliansky titul.
Osobohodina

Osobohodina alebo človekohodina (resp. analogicky osobodeň/človekodeň, osobotýždeň/človekotýždeň, osobomesiac/človekomesiac, osoborok/človekorok) je hodina (resp. deň [t.j. spravidla 8 hodín], týždeň [t.j. spravidla 40 hodín], mesiac [t.j. spravidla 160 hodín], rok) práce jedného priemerného pracovníka (na rozdiel od viacerých pracovníkov). Počet osobohodín opisuje množstvo času potrebného na splnenie úlohy. 
Je to teoretická veličina, pretože predpokladá neprerušované vykonávanie práce. V praxi je zvyčajne práca prerušovaná rôznymi ďalšími činnosťami - odpočinkom, jedlom, spánkom a pod. Skutočná doba je dlhšia (dodávateľ stráca) alebo naopak kratšia (dodávateľ získava). Ak sa na plnení úlohy podieľajú dvaja ľudia celkovo jednu hodinu, táto úloha zabrala dve osobohodiny.
Je to jednotka používaná napríklad pri projektovom manažérstve, plánovaní a deľbe práce.
Kosova Hora (prírodná pamiatka)

Prírodná pamiatka Kosova Hora bola vyhlásená v roku 1946 a nachádza sa neďaleko obce Kosova Hora. Predmetom ochrany je nálezisko kručinôčky krídlatej.
Serie A 1947/1948

Serie A 1947/1948 bola sezóna talianskej najvyššej futbalovej súťaže. Víťazom tohto ročníka sa stalo Torino, ktoré tak získalo svoj piaty taliansky titul.
Volejbal žien na Letných olympijských hrách 2012

Volejbal žien na Letných olympijských hrách 2012 bol turnaj v rámci multi-športového podujatia, ktorý sa konal v Londýne, v Spojenom kráľovstve, od 28. júla do 11. augusta 2012, za účasti 12 tímov. Bolo to 13-krát, čo sa volejbalový turnaj konal v rámci Letných olympijských hier. Všetky zápasy sa hrali v londýnskej aréne Earls Court Exhibition Centre. Okrem normálneho volejbalu sa konal tiež turnaj v plážovom volejbale žien. Brazília získala svoj druhý titul.
Účastníci.
1 Umiestnenie v rebríčku FIVB k 9.7.2012
Basketbal mužov na Letných olympijských hrách 2012

Basketbal mužov na Letných olympijských hrách 2012 bol turnaj v rámci multi-športového podujatia, ktorý sa konal v Londýne, v Spojenom kráľovstve, od 29. júla do 12. augusta 2012, za účasti 12 tímov. Bolo to 18-krát, čo sa basketbalový turnaj mužov konal v rámci Letných olympijských hier. Zápasy sa hrali v dvoch londýnskej arénach: Basketball Arena, v ktorej sa budú hrali zápasy v skupinách a North Greenwich Arena, v ktorej sa hrali zápasy play-off. 
Nováčikmi turnaja boli Tunisania a Nigérijčania. Tím USA obhájil prvenstvo spred štyroch rokov a získal už 14-krát titul. Ruskí basketbalisti získali vôbec svoju prvú olympijskú medailu, konkrétne bronzovú.
Na tomto turnaji padol tiež olympijský rekord v počte dosiahnutých bodov v jednom zápase, či tiež najvyšší bodový rozdiel v skóre v jednom zápase: USANigéria . 
Účastníci.
1 Umiestnenie v rebríčku FIBA v roku 2011
Alan Smithee

Alan Smithee je pseudonym používaný vo filmovom priemysle. Pseudonym, ktorý používali členovia predstavenstva Guild of America (DGA), keď bol riaditeľ nespokojný s konečným produktom. Pseudonym Smithee bol vytvorený počas filmu „Smrť pištoľníka”, v roku 1969, počas jeho natáčania. Hlavný herec Richard Widmark nebol spokojný s režisérom Robertom Tottenom a zariadil, aby ho nahradil Don Siegel. Siegel neskôr odhadol, že Totten strávil 25 dní nakrúcania a on 9 – 10 dní. Každý mal približne rovnaký záznam v konečnej úprave Siegela. Keď skončil film, Siegel nechcel vziať ocenenie a Totten ho odmietol prevziať miesto neho. Pôvodný návrh bolo použiť fiktívne meno „Al Smith”, ale to bolo príliš bežné meno a navyše už použité v rámci filmového priemyslu. Priezvisko bolo najprv zmenené na „Smitha”, potom „Smithee,” čo bolo dosť výrazné, aby nedošlo k zámene, ale pritom na seba neupozorňovalo. The New York Times komentoval, že film „ostro režíroval Allen Smithee, ktorý má obratnú kameru na snímanie tváre a extrahovanie ostrého pozadia, detailu.” Meno Alan Smithee je signálom, že dielo bolo manipulované. V roku 1998 vznikol film, kde sa muž menom Alan Smithee (Eric Idle) chce dištancovať od filmu, ale nemôže tak urobiť, pretože toto jeho pôvodné meno sa používa ako pseudonym. Film režíroval Arthur Hiller, ktorý sa hlásil k DGA. Film mal negatívne reakcie a pritiahol nežiaducu pozornosť aj na pseudonym, čo DGA samozrejme veľmi nepotešilo. Film má klasický postmoderný prístup, kedy sa ústrednou myšlienkou stáva filmový priemysel a jeho absurdity, teda postmoderný tautologický film o filme. David Lynch toto meno použil pri filme Duna, kde mu vzali právo na „finálny strih”. Nikdy nesúhlasil s princípom, keď sa stane režisér iba dôležitou súčasťou filmovej mašinérie a keďže nesúhlasil so strihom, aké spravilo filmové štúdio, na niektorých kinokópiách bolo jeho meno nahradené menom Alan Smithe (Franz, Lukáš, Živel, č. 34, 2011, s. nestránkované).
Kláštor Royaumont

Kláštor Royaumont je kláštor ležiaci cca 30 km severne od hlavného mesta Francúzska, Paríža, pri Asnières-sur-Oise v departemente Val-d’Oise.
Cisterciánsky kláštor založil v roku 1228 francúzsky kráľ Ľudovít IX. Je dcérskym kláštorom Citeaux.
Živnosť pani Warrenovej

Živnosť pani Warrenovej "(1893, Mrs. Warren's Proffesion)" je satirická divadelná hra anglického dramatika írskeho pôvodu Georga Bernarda Shawa, nositeľa Nobelovej ceny za literatúru za rok 1925.
Hra vyšla tlačou roku 1898 v zbierke "Plays Pleasant and Unpleasant", ale jej hranie bolo v Spojenom kráľovstve zakázané do roku 1925, pretože sa dosť otvorene zaoberá kupliarstvom. Súkromné predstavenie sa uskutočnilo v Londýne roku 1902, nasledovali inscenácie v New Yorku a New Havene roku 1905 a v Prahe a v Berlíne roku 1907. Ešte v roku 1955 bolo dielo považované za nevhodné pre uvedenie v parížskom divadle "Comédie-Française". Tretia a posledná z tzv. "Plays Unpleasant" má podobný námet ako autorova drámatická prvotina Domy pána Sartoria, t.j. odhalenie zdrojov bohatstva a postihnutie konkrétnej súvislosti moci peňazí a sexu.
Dej.
Paní Warrenová mala v mladosti dve možnosti, buď si zničiť zdravie ako zle platená robotníčka, alebo využiť svoju fyzickú príťažlivosť k väčším ziskom. Nakoniec sa stala majiteľkou luxusných verejných domov po celej Európe a zamestnávateľkou dievčat, ktoré vyšli z podobných chudobných pomerov ako ona sama. Jej živnosť získala priazeň a finančnú podporu dokonca aj u vznešených klientov. Zdroje jej vplyvu a bohatstva odhalí jej dcéra Vivia potom, čo ukončí štúdium na Cambridgeskej univerzite. Dokáže síce pochopiť matkino jednanie, ale už nie jej neochotu zmeniť svoj spôsob života. Preto nakoniec Vivie pretrhne puta k svojej matke aj k svojmu nápadníkovi a rozhodne sa živiť vlastnou prácou.
Dan Karabin

Dan Karabin (* 18. február 1955 Nitra, Česko-Slovensko) je slovenský zápasník, voľnoštýliar.
V 14 rokoch prišiel s kamarátom do telocvične, ale bol vylúčený kvôli dlhým vlasom (odmietal si ich ostrihať). Chvíľu sa potom venoval hokeju, ktorý mu však veľmi nešiel. Po ukončení základnej školy a prijímačkách na učebný odbor autoklampiar si vlasy ostrihal a začal svoju úspešnú zápasnícku kariéru.
Na letných olympijských hrách v roku 1980 v Moskve získal ako reprezentant Česko-Slovenska bronzovú medailu.
Ľadový hokej na Zimných olympijských hrách 2014 – Kvalifikácia na ženský turnaj

Kvalifikácia na ženský hokejový turnaj na Zimných olympijských hrách 2014 v Soči bola séria šiestich kvalifikačných turnajov, z ktorých vzišli dvaja postupujúci na ženský hokejový turnaj na Zimných olympijských hrách 2014. Prvých šesť tímov ženského rebríčka IIHF, zostaveného po Majstrovstvách sveta 2012, postúpilo na ZOH 2014 automaticky. Počet účastníkov na osem doplnili víťazi skupín finálovej fázy kvalifikácie.
Systém kvalifikácie.
Kvalifikácie sa zúčastnilo dvadsať ženských národných tímov a pozostávala z troch fáz:
Tímy, ktoré sa umiestnili v rebríčku IIHF zostavenom po skončení MS 2012 na 7. až 12. mieste spolu s víťazmi dvoch predkvalifikačných skupín odohrali finálovú fázu kvalifikácie (február 2012). Tímy umiestnené na 13. až 18. mieste rebríčka spolu s víťazmi dvoch skupín z prvej fázy kvalifikácie hrali v predkvalifikácii a tímy na 19. až 26. mieste rebríčka v prvej fáze kvalifikácie bojovali o postup do predkvalifikácie.
Kvalifikácia o postup do predkvalifikácie.
Skupina G v Barcelonev dňoch 12. – 14. októbra 2012 za účasti:
Skupina H v Jastrzębie-Zdrój v dňoch 27. – 30. september 2012 za účasti:
Do predkvalifikácie postúpili víťazi skupín.
Skupina G.
Víťaz skupiny Dánsko postúpilo do predkvalifikácie.
Skupina H.
Víťaz skupiny Holandsko postúpilo do predkvalifikácie.
Predkvalifikácia.
Termín pre obidve skupiny: 8. – 11. november 2012
Skupina E v Šanghaji za účasti:
Skupina F vo Valmiere za účasti:
V zátvorke umiestenie v rebríčku IIHF po skončení MS 2012, ktorý bol rozhodujúci pre nasadenie tímov do jednotlivých fáz a skupín.
Do finálovej fázy kvalifikácie postúpili víťazi skupín.
Kvalifikácia – finálová fáza.
Termín pre obidve skupiny: 7. – 10. február 2013
Skupina C v Poprade za účasti:
Skupina D vo Weidene za účasti:
Na ženský turnaj Zimných olympijských hier 2014 v Soči postúpili víťazi skupín Japonsko a Nemecko.
Skupina C.
Tabuľka:
Výsledky:
Skupina D.
Tabuľka:
Výsledky:
Pléxippos

Pléxippos (starogr. "Πλήξιππος" – "Pléxippos", ) môže byť v gréckej mytológii:
Thestios

Thestios alebo Testios (starogr. "Θέστιος" – "Thestios", ) je v gréckej mytológii aitólský kráľ, syn kráľa Agénora, alebo boha vojny Area. 
V mýtoch nie sú uvedené žiadne jeho hrdinské činy ani zásluhy, pýši sa však svojimi potomkami.
So svojou manželkou Eurythemidou boli rodičmi dcér Hypermnéstry, Althaie, matky hrdinu Meleagra a dcéry Lédy, ktorá bola matkou bratov Kastora a Polydeuka a sestier Klytaimnéstry a krásnej Heleny, kvôli ktorej vypukla Trójska vojna. Mali aj štyroch synov Pléxippa, Euippa, Ifikla a Eurypyla, ktorí sa však v mýtoch ničím významným nevyznamenali.
Kráľ Thestios poskytol útočisko Tyndareovi zo Sparty, ktorý bol vyhnaný svojím bratom. Tyndareós sa neskôr stal manželom Lédy a nástupcom na kráľovskom tróne v Sparte.
Chlorid sírnatý

Chlorid sírnatý (SCl2) je anorganická zlúčenina chlóru a síry. Táto čerešňovo červená kvapalina je najjednoduchším a jedným z najobvyklejších chloridov síry.
Použitie.
Chlorid sírnatý sa používa ako prekurzor organosírových zlúčenín.Reaguje s alkénmi za vzniku chlórsubstituovaných tioéterov, napríklad s 1,5–cyklooktadiénom za vzniku dicyklického tioéteru a s etylénom za vzniku yperitu (S(CH2–CH2Cl)2).
Chlorid sírnatý je tiež prekurzorom niekoľkých anorganických zlúčenín síry. Reakciou s fluoridmi vzniká chlorid siričitý.Reakciou s amoniakom vznikajú nitridy síry. Reakciou so sulfánom vznikajú „nižšie“ sulfány ako trisulfán.
Bezpečnosť.
Chlorid sírnatý hydrolyzuje za vzniku kyseliny chlorovodíkovej.
Basketbal žien na Letných olympijských hrách 2012

Basketbal žien na Letných olympijských hrách 2012 bol turnaj v rámci multi-športového podujatia, ktorý sa konal v Londýne, v Spojenom kráľovstve, od 28. júla do 11. augusta 2012, za účasti 12 tímov. Bolo to 10-krát, čo sa basketbalový turnaj žien bude konal v rámci Letných olympijských hier. Zápasy sa hrali v dvoch londýnskej arénach: Basketball Arena, v ktorej sa hrali zápasy v skupinách a North Greenwich Arena, v ktorej sa hrali zápasy play-off. Siedmykrát (piatykrát po sebe) zvíťazili Američanky, ktoré vo finále porazili Francúzsko. To získalo vôbec prvú olympijskú medailu v basketbale žien.
Účastníci.
1 Umiestnenie v rebríčku FIBA v roku 2011
Hádzaná mužov na Letných olympijských hrách 2012

Hádzaná mužov na Letných olympijských hrách 2012 bol turnaj v rámci multi-športového podujatia, ktorý sa konal v Londýne, v Spojenom kráľovstve, od 29. júla do 12. augusta 2012, za účasti 12 tímov. Bolo to 12-krát, čo sa hádzanársky turnaj mužov konal v rámci Letných olympijských hier. Zápasy sa hrali v dvoch londýnskej arénach: Copper Box, v ktorej sa hrali zápasy v skupinách a Basketball Arena, v ktorej sa hrali zápasy play-off. 
Nováčikmi turnaj boli okrem domácich Britov aj Argentínčania. Druhýkrát zvíťazili hádzanári Francúzska, ktorí vo finále porazili Švédsko. To získalo strieborné olympijské medaily po 12 rokoch.
Účastníci.
1 Umiestnenie v rebríčku IHF v roku 2011
Nasadenie do výkonnostných košov.
 Nasadenie mužov i žien prebehlo v máji 2012.
Ifiklos

Ifiklos (starogr. "Ἴφικλος" – "Ifiklos", ) môže byť v gréckej mytológii:
Iphiklos

Iphiklos môže byť:
Aigyptos

Aigyptos môže byť:
ENAER T-35 Pillán

ENAER T-35 Pillán () je dvojmiestne cvičné lietadlo čilskej výroby.
Vznik a vývoj.
Po tom, čo firma ENAER (Empresa Nacional de Aeronautica de Chile) ukončila sériovú licenčnú výrobu 27 lietadiel Piper PA-28 Dakota pre vzdušné sily Čile a miestne aerokluby, bolo rozhodnuté, že vzdušné sily potrebujú cvičné lietadlo, vhodné ná výcvik leteckej akrobacie. Požiadavky zneli, aby nové lietadlo bolo založené na stroji Piper Arrow, ale s novou strednou časťou trupu a novými krídlami. Nový stroj mal poháňať motor Lycoming, s výkonom 300 hp. Vzniknutý stroj nazvaný "Pillán" bol najprv vyrobený firmou Piper, v počte 2 ks, po čom nasledovali prvé 3 stroje vyrobené firmou ENAER. Jeho úlohou je základný a pokročilý výcvik a výcvik letu podľa prístrojov. Od roku 1985 začal dodávať prvé stroje vzdušným silám Čile, ktoré postupne dostalo 60 ks T-35A určených na základný výcvik a 20 ks T-35B určených na výcvik letu podľa prístrojov. Firma CASA zakúpila licenciu a vyrobila 41 ks T-35C, pod označením E.26 Tamiz. 
Používatelia.
 Čile
 Dominikánska republika
 Ekvádor
 Salvádor
 Guatemala
 Panama
 Paraguaj
 Španielsko
Talos

Talos môže byť:
Eurypylos

Eurypylos (, ) môže byť:
Dysmorfofóbia

Dysmorfofóbia je chorobný strach z vlastnej škaredosti. Podľa vedcov z Brazílskej univerzity touto poruchou trpí až štrnásť, podľa Nemcov len dve percentá populácie. Ľudia s touto diagnózou nevnímajú samých seba tak, ako ich vníma ich okolie. Pri pohľade do zrkadla pociťujú znechutenie a úzkosť, čo pomaly vedie k panike, sociálnym fóbiám a depresii, ktoré vedú až k extrémnym zmenám zovňajšku alebo opačne, k sebapoškodzovaniu. Každý piaty pacient trpiaci dysmorfofóbiou sa údajne pokúsi o samovraždu.
Kapacitná dióda

Kapacitná dióda je polovodičová dióda, ktorá využíva napäťovo závislú kapacitu priechodu p-n polarizovaného v záverovom smere. Rozlišujú sa druhy "varikap" a "varaktor".
Varikap.
Varikap je kapacitná dióda, ktorá slúži ako napätím riadený kondenzátor do nf a vf obvodov. Varikap je založený na tom, že šírka prechodu NP v závernom smere diódy závisí na pripojenom napätí. Tento efekt sa objavuje pri všetkých polovodičových diódach, ale varikap je pre tento účel špeciálne prispôsobený. Varikapy sa používajú v ladených obvodoch (napríklad v rozhlasových a televíznych prijímačoch) a iných obvodoch vyžadujúcich premennú kapacitu, čím varikapy nahrádzajú otočné kondenzátory.
Varaktor.
Varaktor je kapacitná dióda určená pre mikrovlnné frekvenčné pásmo. Priechod p-n sa zhotovuje epitaxnou technológiou.
Hádzaná žien na Letných olympijských hrách 2012

Hádzaná žien na Letných olympijských hrách 2012 bol turnaj v rámci multi-športového podujatia, ktorý sa konal v Londýne, v Spojenom kráľovstve, od 28. júla do 11. augusta 2012, za účasti 12 tímov. Bolo to 10-krát, čo sa hádzanársky turnaj žien bude konal v rámci Letných olympijských hier. 
Zápasy sa hrali v dvoch londýnskej arénach: Copper Box, v ktorej sa hrali zápasy v skupinách a štvrťfinále a Basketball Arena, v ktorej sa hrali ostatné zápasy play-off. Na ženskom hádzanárskom turnaji sa predstavila až trojica nováčikov, okrem domácich Britiek aj Chorvátky a Čiernohorky. Po druhýkrát vo svojej histórii zvíťazili Nórky, ktoré porazili vo finále Čiernohorky. Pre Čiernohorky aj tretie Španielky to bolo vôbec prvé medailové umiestnenia.
Účastníci.
1 Umiestnenie v rebríčku IHF v roku 2010
2 Víťaz ME – Nórsko – sa kvalifikoval ako víťaz MS 2010
Nasadenie do výkonnostných košov.
 Nasadenie mužov i žien prebehlo v máji 2012.
Vorselaar

Vorselaar je belgická obec vo Flámskom regióne v provincii Antverpy. 
Obyvateľstvo.
Vorselaar má približne obyvateľov (2010).
Vosselaar

Vosselaar je belgická obec vo Flámskom regióne v provincii Antverpy. 
Obyvateľstvo.
Vosselaar má približne obyvateľov (2010).
Westerlo

Westerlo je belgická obec vo Flámskom regióne v provincii Antverpy. 
Obyvateľstvo.
Westerlo má približne obyvateľov (2010). 
Časti obce.
Od 1. januára 1977 obec Westerlo pozostáva z týchto častí (bývalých obcí):
Wijnegem

Wijnegem je belgická obec vo Flámskom regióne v provincii Antverpy. 
Obyvateľstvo.
Wijnegem má približne obyvateľov (2010).
Willebroek

Willebroek je belgické mesto vo Flámskom regióne v provincii Antverpy. 
Obyvateľstvo.
Willebroek má približne obyvateľov (2010). 
Časti mesta.
Od 1. januára 1977 obec Willebroek pozostáva z týchto častí (bývalých obcí):
Trióda

Trióda môže byť:
Tetróda

Tetróda môže byť:
Pozemný hokej mužov na Letných olympijských hrách 2012

Pozemný hokej mužov na Letných olympijských hrách 2012 bol turnaj v rámci multi-športového podujatia, ktorý sa konal v Londýne, v Spojenom kráľovstve, od 30. júla do 11. augusta 2012, za účasti 12 tímov. Bolo to 22-krát, čo sa turnaj mužov v pozemnom hokeji konal v rámci Letných olympijských hier. Všetky zápasy sa hrali na londýnskom štadióne Riverbank Arena, ktorý sa vybudoval špeciálne pre olympijský turnaj. Nemci získali svoj štvrtý titul, a obhájili tak triumf spred štyroch rokov.
Účastníci.
1 Umiestnenie v rebríčku FIH k 12. decembru 2011
2 Britské družstvo zastupuje Anglický národný tím
Let C-11

Let C-11 (v kóde NATO: „Moose“) bolo dvojsedadlové cvičné lietadlo, sériovo vyrábané v Česko-Slovensku firmou Let Kunovice. Išlo o licenčnú kópiu lietadla Jakovlev Jak-11.
Vznik a vývoj.
Česko-Slovensko sa začiatkom 50. rokov 20. storočia začalo obzerať po náhrade za lietadlá Arado Ar 96 (C-2), ktoré slúžili v česko-slovenskom letectve vo veľkých množstvách. Bolo rozhodnuté získať licenčné práva na sovietske cvičné lietadlo Jak-11 a začať s jeho výrobou v ČSR. Pre sériovú výrobu bola vybraná továreň Let Kunovice. Prvý prototyp lietadla C-11, s výrobným číslom "1701001", vzlietol z továrenského letiska 29. októbra 1953. Pilotoval ho zalietavací pilot Miroslav Šmíd a let trval 3 hodiny 33 minút. Do roku 1956 bolo vyrobených 707 lietadiel. Výroba však bola komplikovaná ťažkosťami s dodávkami motorov a vrtulí, čo zabránilo väčšiemu počtu vyrobených lietadiel. C-11 sa od Jaku-11 odlišoval najmä tým, že mal celokovovú zadnú časť trupu. V roku 1956 sa začala v Kunoviciach pripravovať výroba nového typu, C-11U, s podvozkovou nohou vpredu, drevenou vrtuľou a rozšíreným rádionavigačným vybavením. Napriek sľubným letovým vlastnostiam boli vyrobené len tri prototypy, a tým výroba tohto modelu skončila.
Operačné nasadenie.
Lietadlá C-11 slúžili okrem Česko-Slovenska v mnohých ďalších krajinách východného bloku a spriatelených štátoch. Patrili medzi ne ZSSR, Egypt, Čína, Maďarsko, Poľsko, Rumunsko ale aj Rakúsko. Po rokoch boli egyptské C-11 odpredané do Veľkej Británie, Francúzska a USA. V USA boli navyše upravené na súťažné lietanie okolo pylónov. Počnúc rokom 1956 začali byť C-11 dodávané do aeroklubov Zväzarmu. Tam na nich piloti vytvorili niekoľko národných rekordov, z ktorých dva boli zároveň medzinárodné. Ustanovil ich pilot Zdeněk Bedřich z Brna, ktorý dňa 12. októbra 1960 zaletel okruh rýchlosťou /h a okruh rýchlosťou /h.
Pozemný hokej žien na Letných olympijských hrách 2012

Pozemný hokej žien na Letných olympijských hrách 2012 bol turnaj v rámci multi-športového podujatia, ktorý sa konal v Londýne, v Spojenom kráľovstve, od 29. júla do 10. augusta 2012, za účasti 12 tímov. Bolo to 9-krát, čo sa turnaj žien v pozemnom hokeji konal v rámci Letných olympijských hier. Všetky zápasy sa hrali na londýnskom štadióne Riverbank Arena, ktorý sa vybudoval špeciálne pre olympijský turnaj. 
Jediným nováčikom olympijského hokejového turnaja boli Belgičanky. Víťazom sa stali tretíkrát vo svojej histórii Holanďanky, ktoré obhájili titul spred 4 rokov.
Účastníci.
1 Umiestnenie v rebríčku FIH k 30. októbru 2011
2 Britské družstvo zastupuje Anglický národný tím
Chartreuse (likér)

Chartreuse je francúzsky, čisto prírodný bylinný likér s charakteristickou, silne korenistou až sladkou chuťou. Recept na tento likér dostali v roku 1605 mnísi kartuziánskeho rádu od vojvodu ďEstrées.
Zloženie.
Likér je vyrobený zo 130 horských bylín a ušľachtilej vínovice. Byliny sú postupne macerované vo vínovici niekoľko dní a následne destilované. Nasleduje ďalšie pridanie bylinného macerátu. Likér zreje okolo piatich rokov v dubových sudoch.
Vďaka svojej korenistej až sladkej chuti býva prísadou niektorých koktailov. Podáva sa čistý, dobre vychladený alebo s ľadom. Likér sa vyrába v dvoch variantoch: zelený – "Chartreuse verte" (má 55% alkoholu a vyrába sa podľa receptu z roku 1605) a žltý – "Chartreuse jaune" (má 40% alkoholu, je sladší a vyrába sa od roku 1838).
Kyselina chloristá

Kyselina chloristá je anorganická zlúčenina so vzorcom HClO4. Táto bezfarebná zlúčenina je silnejšou kyselinou ako kyselina sírová a kyselina dusičná. Vyrába sa obvykle elektrochemickou oxidáciou chlorečnanov a komerčne sa distribuuje ako 70% vodný roztok, ktorý je prakticky neobmedzene stály. Kyselina chloristá je vhodná na výrobu chloristanov, a to najmä chloristanu amónneho, ktorý je dôležitým raketovým palivom. Vo všeobecnosti je kyselina chloristá veľmi žieravá a ľahko tvorí potencionálne výbušné zmesi.
Výroba.
Kyselina chloristá sa priemyselne vyrába dvomi spôsobmi. Tradičná metóda využíva vysokú rozpustnosť chloristanu sodného (209 g/100 ml vody pri izbovej teplote). Spracovanie týchto roztokov s kyselinou chlórovodíkovou vytvára kyselinu chloristú, a vyzrážaný chlorid sodný v pevnej forme:
Vlastnosti.
Kyselina chloristá je pri izbovej teplote olejovitá kvapalina bez zápachu, s hustotou 1,76 g/cm³. Čistá kyselina chloristá sa topí pri teplote −112 °C a rozkladá pri teplote 150°C pred dosiahnutím bodu varu. Koncentrovaná kyselina chloristá je veľmi hygroskopická a preto, keď ostane voľne na vzduchu, sa oslabuje tým, že absorbuje vodu z ovzdušia.
Dehydratácia kyseliny chloristej vytvára anhydrid oxidu chloristého, ktorý je ešte viac nebezpečný:
Použitie.
Kyselina chloristá je superkyselina, ktorá je jednou z najsilnejších Brønsted-Lowryho kyselín. Jej pKa je -10. Ostatné kyseliny nekoordinovaných aniónov ako sú kyselina fluórobórna a kyselina hexafluórofosforečná sú citlivé na hydrolýzu, kým kyselina chloristá nie.
Takisto sa používa na elektrolytické leštenie/leptanie hliníka, molybdénu a ostatných kovov.
Isin (Mezopotámia)

Isin (po sumersky: "I3-si-inki") bolo staroveké mesto na území južnej Mezopotámie asi 32 km južne od Nippuru na mieste súčasného Išán (al-)Bahríját v Iraku.
Dejiny.
Mesto leží na kanáli Isinnitum a bolo súčasťou súboru vodných ciest, ktoré spájali mestá Mezopotámie. Patrónom Isinu bola Nintinuga (Gula), bohyňa uzdravenia, a v Isine stál aj jej chrám. Isinský kráľ Enlil-bani oznámil, že dal budovať chrám Guly pod názvom E-ni-dub-bi, chrám pre Sud s názvom E-dim-gal-an-na, chrám E-ur-gi-ra pre Ninisinu a chrám pre boha Ninbgal. 
Mesto Isin bolo osídlené prinajmenšom skoro celé dynastické obdobie v polovici 3. tisícročia pred Kr. a možno už počas obejdského obdobia. 
Králi Isinu.
Prvá dynastia Isinu (nová chronológia)
Pléxippos (syn Thestia)

Pléxippos (starogr. "Πλήξιππος" – "Pléxippos", ) je v gréckej mytológii syn aitólskeho kráľa Thestia a jeho manželky Eurythemidy.
Pléxippos sa na pozvanie Meleagra spolu s ďalšími slávnymi gréckymi hrdinami zúčastnil na love kalydónskeho diviaka, ktorého do Kalydónu poslala za trest urazená bohyňa Artemis za to, že jej Meleagrov otec, kalydónsky kráľ Oineus nepriniesol ďakovnú obeť za úrodu. Obrovský diviak potom v krajine ničil úrodu, zabíjal dobytok i ľudí. 
Lov pre nesmiernu silu a rýchlosť zvieraťa bol veľmi ťažký a nebezpečný. Bola to však pre hrdinov výzva a každý z nich sa chcel jeho zabitím presláviť. Boj s diviakom trval dlho, mnohí boli pri love zranení a lovec Ankaios dokonca smrteľne zranený, až sa ho nakoniec podarilo zasiahnuť šípom Atalante, jedinej žene, ktorá sa na love zúčastnila. Celého doráňaného ho potom dorazil kopijou Meleagros. Radosť z úspešného lovu bola veľká, ale po chvíli ho prevýšila hádka o tom, že ktorý z nich si zaslúži trofej diviaka. Hádka sa zmenila na bitku, pri ktorej bol Pléxippos Meleagrom zabitý.
Chlorid strontnatý

Chlorid strontnatý (SrCl2) je biela práškovitá látka, ktorá z chladných vodných roztokov kryštalizuje ako hexahydrát v podobe bielych kryštálikov. Je dobre rozpustný vo vode a ďalej v metanole, etanole a glycerole. Pri ionizácii v plameni emituje červené svetlo, čo sa využíva na dosiahnutie červenej farby v ohňostrojoch.
Príprava.
Chlorid strontnatý dá najľahšie pripraviť rozpúšťaním hydroxidu strontnatého alebo uhličitanu strontnatého v kyseline chlorovodíkovej:
Kryštalizáciou sa získa hexahydrát. Bezvodú soľ možno získať vysušením hexahydrátu pri teplote 250 °C a vyššej alebo prípravou suchou cestou. To možno najľahšie vykonať priamym zlučovaním prvkov, ale nakoľko je chlorid strontnatý základná surovina pre výrobu stroncia, tak je tento spôsob prípravy značne ekonomicky nevýhodný.
Využitie.
Chlorid strontnatý je východiskovou surovinou na prípravu kovového stroncia v čistej podobe. Stroncium sa získava elektrolýzou taveniny chloridu stroncia s chloridom draselným. Ďalším produktom tejto reakcie je elementárny chlór, ktorý je ihneď ďalej spracovávaný v chemickej výrobe. Na elektrolýzu sa používajú grafitové anódy, na ktorých sa vylučuje chlór a železné katódy, na ktorých sa vylučuje stroncium.
Chlorid strontnatý je ďalej východiskovou surovinou na prípravu ďalších zlúčenín stroncia, ako je napríklad chróman strontnatý, ktorý sa využíva ako inhibítor korózie hliníka. V pyrotechnike sa využíva ako červené farbivo, ktoré dáva intenzívnejšiu červenú farbu než väčšina iných alternatívnych zlúčenín. V malých množstvách sa využíva ako prísada v sklárstve a hutníctve. Rádioaktívny izotop 89Sr sa využíva na liečbu rakoviny kostí a pacientom sa podáva vo forme chloridu stroncia.
Segmentový displej

Segmentový displej je elektronické alebo elektromechanické zobrazovacie zariadenie, ktoré sa skladá zo segmentov a slúži na zobrazovanie číslic, písmen alebo znakov.
Najznámejší je sedemsegmentový displej (slúži najmä na zobrazovanie číslic, niekedy je doplnený ôsmym segmentom, ktorý tvorí desatinnú čiarku), jeho rozšírením sú štrnásť- a šestnásťsegmentový displej (dokážu zobraziť všetky veľké písmená latinky). Existujú aj displeje s väčším počtom segmentov, ktoré môžu vďaka dobrej čitateľnosti v niektorých prípadoch konkurovať maticovým displejom.
Displej môže byť vyrobený buď ako ucelená súčiastka (často jednoúčelová, na mieru zariadenia), alebo sa skladá zo samostatných častí, obvykle zobrazujúcich jednotlivé znaky (segmentový zobrazovač). 
Využitie.
Sedemsegmentové displeje sa používajú v digitálnych hodinách, kalkulačkách, meracích prístrojoch a spotrebnej elektronike. Štrnásť- a šestnásťsegmentové displeje sa používajú v autorádiách, videorekordéroch.
Vodné pólo mužov na Letných olympijských hrách 2012

Vodné pólo mužov na Letných olympijských hrách 2012 bol turnaj v rámci multi-športového podujatia, ktorý sa konal v Londýne, v Spojenom kráľovstve, od 29. júla do 12. augusta 2012, za účasti 12 tímov. Bolo to 26-krát, čo sa vodnopólový turnaj mužov konal v rámci Letných olympijských hier. Všetky zápasy sa hrali v londýnskej Water Polo Arena, ktorá bola postavená špeciálne pre olympijské hry. 
Víťazom sa prvýkrát stali Chorváti, ktorý vo finále zdolali Talianov. Obidvaja finalisti získali medailu na olympijských hrách po 16 rokoch. Víťaz posledných troch olympiád, Maďarsko, skončil na 5. mieste, exfinalista, USA, na 8. mieste.
Účastníci.
1 Umiestnenie vo svetovom rebríčku Roon Ba k 21. júnu 2012
Jednopohlavnosť

Jednopohlavnosť alebo unisexualizmus môže byť:
Eurythemis

Eurythemis alebo Eurytemis (starogr. "Εὐρύθεμις" – "Eurythemis") môže byť v gréckej mytológii:
Polovodičová dióda

Polovodičová dióda je dióda, ktorá je polovodičovým stavebným prvkom (t. j. elektronickým prvkom využívajúcim objemové a povrchové vlastnosti polovodičov).
Podstata polovodičovej diódy spočíva vo využití elektrofyzikálnych vlastností priechodov p-n v objeme polovodiča alebo priechodov vznikajúcich na styku kovu s polovodičom. 
Skladajú sa z anódy a katódy. 
Druhy.
Z konštrukčno-technologického hľadiska:
Z funkčného hľadiska:
Tunelová dióda

Tunelová dióda alebo Esakiho dióda je polovodičová dióda, ktorá sa vyrába zo silne dotovaného germánia alebo arzenidu gália. Je to dióda, ktorá vykazuje na Volt-Ampérovej charakteristike oblasť záporného diferenciálneho odporu. Pri spätnom zapojení sa chová ako lineárny rezistor s malým odporom. Oblasť VA charakteristiky so záporným dynamickým odporom vzniká vplyvom tunelového javu. Tento jav vzniká pri veľmi úzkych prechodoch PN s veľmi vysokou koncentráciou prímesí po oboch stranách prechodu PN. 
Tunelové diódy sa používajú v oscilátoroch a zosilňovačoch až do veľmi vysokých frekvencií (f = 10 GHz).
Demodulačná dióda

Demodulačná dióda alebo detekčná dióda je dióda na demoduláciu amplitúdovo alebo frekvenčne modulovaného vysokofrekvenčného signálu. Charakteristický je pre ňu veľký usmerňovací pomer a dobré vysokofrekvenčné vlastnosti, najmä malé medzielektródové kapacity.
Kenotrón

Kenotrón môže byť:
Vodné pólo žien na Letných olympijských hrách 2012

Vodné pólo žien na Letných olympijských hrách 2012 bol turnaj v rámci multi-športového podujatia, ktorý sa konal v Londýne, v Spojenom kráľovstve, od 30. júla do 9. augusta 2012, za účasti 8 tímov. Bolo to 4-krát, čo sa vodnopólový turnaj žien konal v rámci Letných olympijských hier. Všetky zápasy sa hrali v londýnskej Water Polo Arena, ktorá bola postavená špeciálne pre olympijské hry. 
Nováčikmi olympijského turnaja boli okrem domácich Britiek aj Španielky. Zaujímavosťou ženského turnaja bolo, že sa na ňom nepredstavili Holanďanky, víťazky posledného olympijského turnaja, ktoré sa naňho tentoraz nekvalifikovali. Američanky obhájili titul spred 4 rokov. Svoju prvú olympijskú medailu, striebornú, získlali Španielky.
Účastníci.
1 Umiestnenie vo svetovom rebríčku Roon Ba k 21. júnu 2012
Zoznam významných svetových violistov

Toto je zoznam významných svetových violistov klasickej hudby. Zoznam je možné dopĺňať.
Medzinárodné letisko Šanghaj-Pchu-tung

Medzinárodné letisko Šanghaj-Pchu-tung (, , IATA: PVG, ICAO: ZSPD) je hlavné medzinárodné letisko v Šanghaji v Číne a významné letisko v Ázii. Nachádza sa 30 kilometrov na východ od centra mesta. Letisko zaberá 40 kilometrov štvorcových miesta pri pobreží vo východnom Pchu-tungu. 
Letisko je významné hlavné letisko pre letecké spoločnosti China Eastern Airlines, Shanghai Airlines a významné medzinárodné hlavné letisko pre Air China. Je to aj hlavné letisko pre súkromné letecké spoločnosti Juneyao Airlines a Spring Airlines a hlavné letisko nákladnej dopravy ázijsko-tichomorskej oblasti pre UPS a DHL. 
Letisko Pchu-tung má dva hlavné terminály, lemované tromi dlhými vzletovými a pristávacími dráhami. Tretí terminál a ďalšie tri dráhy priniesli zvýšenie ročnej kapacity zo 60 miliónov na 80 miliónov cestujúcich ročne, spolu so schopnosťou odbaviť šesť miliónov ton nákladu. 
Letisko je rýchlo rastúcim hlavným letiskom pre osobnú a nákladnú dopravu. S 3 227 914 metrickými tonami odbavenými v roku 2010, bolo tretím najrušnejším letiskom v nákladnej doprave. V roku 2010 letisko odbavilo 40 578 621 cestujúcich a stalo sa tretím najrušnejším letiskom v Číne a dvadsiate najrušnejšie na svete. V decembri 2011 tu pôsobilo 87 leteckých spoločností obsluhujúcich 194 destinácií. V roku 2016 letisko odbavilo už 66 002 414 cestujúcich.
Letisko je otvorené 24 hodín denne. Na letisko sa možno dostať prostredníctvom metra a železničnej dopravy, a to linkou 2 šanghajského metra a šanghajským Maglevom.
Kritérium (cyklistika)

Kritérium sú cyklistické preteky na krátkej trati (800 – ) usporadúvané obyčajne na mestskom okruhu. Celková dĺžka pretekov je daná buď počtom absolvovaných kôl alebo pevne stanoveným časom. Dĺžka trvania pretekov (typicky 1 hodina) býva omnoho kratšia ako u tradičných pretekov, ktoré môžu trvať niekoľko hodín denne počas niekoľkých dní až týždňov.
Isin

Isin môže byť:
ISIN môže byť:
Byzantská literatúra

Byzantská literatúra je grécka stredoveká spisba v rokoch 330 (založenie Konštantínopola) – 1453 (pád Konštantínopola) resp. podľa iných autorov v rokoch 529 (zrušenie Akadémie v Aténach) – 1453. Delí sa na 4 obdobia: ranobyzantské (do pol. 7. stor.), obrazoborecké (do 848), obdobie macedónskej renesancie a komnénovského klasicizmu (do 1204) a záverečné (do 1453).
Literatúra a byzantská kultúra boli všeobecne určované štyrmi prvkami: helenistickými tradíciami odkazujúcimi na antické Grécko, kresťanstvom zaujímajúcim od obrátenia Konštantína Veľkého pozíciu oficiálneho náboženstva v ríši, rímskou povahou štátoprávnej organizácie, a orientálnymi vplyvmi prevzatými od rozličných ázijských a afrických národov. Jednotlivé diela byzantskej literatúry sú z hľadiska svojho zamerania a žánru triedené do piatich skupín. Prvé tri z nich nadväzujú na antické vzory a zahŕňajú históriu a letopisy, encyklopédie a eseje, a svetskú poéziu. Dve ďalšie sú tvorené novými literárnymi formami; cirkevnou a teologickou literatúrou, a ľudovou poéziou.
Popredným zástupcom historikov bol Prokopios Cézarejský, pobočník Belisara pri jeho vojenských ťaženiach, ktoré zachytil vo svojom spise "Knihy o vojnách". Na Prokopia nadviazali Agathias, opisujúci záver panovania Justiniána I., a v 7. storočí Theofylaktos Simokattes. Neskoršiu fázu byzantských dejín predostreli Michael Psellos, Niketas Choniates a Laonikos Chalkokondyles. K význačným historikom patrili aj cisári a príslušníci vládnucich rodov ako napríklad Konštantín VII. či Anna Komnéna, autorka Alexiády. Medzi kronikármi vynikali Ioannes Malalas, Theofanes Homologetes, Ioannes Skylitzes a Ioannes Zonaras. Z encyklopedistov a esejistov možno menovať patriarchu Fotia (z jeho diel napr. "Myriobiblon") a Theodora Metochita, byzantského humanistu zo 14. storočia. Koncom 10. storočia bol vytvorený rozsiahly lexikón "Suda". K zástupcom svetskej poézie sú radení Georgios Pisides, oslavujúci vo svojich básňach Herakleiove výpravy, ako aj tvrdohlavý odporca ikonoklazmu a autor polemických traktátov Teodor Studita, opát kláštora Studios. Ten pokračoval v ikonodulskej obhajobe obrazov po Jánovi z Damasku, ktorý bol aj tvorcom mnohých hymien. Hymny a svetskú poéziu tvorila aj Kassia. Najvýznamnejším skladateľom hymien a teda predstaviteľom cirkevnej a teologickej literatúry bol ale Romanos Melodos. Úroveň porovnateľnú s Romanovým dielom dosiahol v 7. storočí hymnus "Akatist". Ľudovú poéziu zastupuje predovšetkým jedinečný hrdinský epos "Digenis Akritas" z 11. alebo 12. storočia, ospevujúci akritai.
Ľadový hokej na Zimných olympijských hrách 2014

Ľadový hokej na Zimných olympijských hrách 2014 v ruskom meste Soči pozostával z dvoch turnajov:
Endymion

Endymion môže byť:
Futbal na Letných olympijských hrách 2012 – ženy

Ženský futbalový turnaj na Letných olympijských hrách 2012 sa uskutočnil v dňoch 25. júla až 9. augusta 2012 v Londýne a v ďalších piatich mestách Spojeného kráľovstva. Turnaja sa zúčastnilo 12 tímov, ktoré boli v úvodnej fáze rozdelené do troch základných hracích skupín.
Základné skupiny.
Do štvrťinále postúpili prví dvaja zo základných skupín a dva tímy z tretích miest s najvyšším počtom bodov, ktorými boli Nový Zéland zo skupiny A a Kanada zo skupiny B. Nepostupujúcim z tretieho miesta bol tím KĽDR zo skupiny C. Pri rovnosti bodov medzi Novým Zélandom a KĽDR rozhodol v prospech Nového Zélandu lepší gólový rozdiel.
Riverbank Arena

Riverbank Arena je štadión v Olympijskej dedine v Londýne, v Spojenom kráľovstve. Štadión má 2 ihriská, jedno so sedadlami, druhé ako tréningové ihrisko. Prvýkrát v histórii olympijských hier nebude ihrisko pre pozemný hokej zelené. Samotné ihrisko bude modré, jeho okolie ružové, čo uľahčí sledovanie žltej loptičky.
Štadión bol vybudovaný špeciálne pre turnaj v pozemnom hokeji na Letných olympijských hrách 2012. Dočasne má kapacitu 15 000 divákov, po skončení olympiády bude jeho kapacita zredukovaná na 5 000 divákov. Štadión taktiež poslúži ako dejisko Letných paralympijských hier 2012 pre súťaže vo futsale (slepcov) a futbale 7's.
Štadión bude taktiež dejiskom Majstrovstiev Európy v pozemnom hokeji 2015.
Chlorid titánatý

Chlorid titánatý (TiCl2) je anorganická zlúčenina, ktorá obsahuje titán s oxidačným číslom II, teda s najmenším oxidačným číslom, v akom sa titán vyskytuje v zlúčeninách. Táto čierna kryštalická látka bola zatiaľ pomerne málo preskúmaná kvôli svojej vysokej reaktivite.
Je to tiež silné redukčné činidlo, má vysokú afinitu ku kyslíku a s vodou reaguje za vzniku vodíka.
Príprava.
Obvyklá príprava chloridu titánatého spočíva v tepelnej disproporcionácii chloridu titanitého:
Zodpovedajúce reakcií sa tiež používa pre rozklad chloridu vanaditého na chlorid vanadnatého a vanadičitého.
Štruktúra.
Chlorid titánatý kryštalizuje vo vrstevnatej štruktúre rovnako ako jodid kademnatý.
Endymión

Endymión alebo Endymion (starogr. "Ἐνδυμίων" – "Endymión", ) je v gréckej mytológii syn élidského kráľa Aethlia (alebo boha Dia), milenec bohyne Mesiaca Selény.(podľa inej verzie Artemidy). 
Príbeh Endymióna je z mýtov známy v mnohých verziách, ich jadro však zostáva nezmenené: láska bohyne ku krásnemu mládencovi.
Endymión bol krásny mladík, ktorý sa zaľúbil do Diovej manželky Héry. Zeus ho preto odsúdil na večný spánok a preniesol ho do hlbokej jaskyne do Kárie. Endymión však svojou krásou očaril bohyňu Mesiaca Selénu a tá ho potom v noci, keď sa na nebeskej klenbe dostala nad vrch Latmos, navštevovala v jaskyni a pokúšala sa ho prebudiť bozkami. Keďže sa jej to nikdy nepodarilo, bola smutná a smutné ostalo aj jej svetlo, ktorým osvecuje našu zem.
Podľa mýtu z Élidy sa z lásky Endymióna a bohyne Selény narodilo päťdesiat dcér, symbolizujúcich päťdesiat mesiacov medzi olympijskými hrami. Iné verzie uvádzajú, že bol pastierom, alebo aj lovcom a bohyňa, ktorá ho ľúbila nebola Seléné, ale Artemis.
Bojujúca strana

Bojujúca strana (ak ide o štát aj bojujúci štát, bojujúca krajina; zastarano belligerentný štát – z , , ; menej formálne aj vojnová strana, strana/štát vo vojnovom stave, strana/štát vedúci vojnu) je štát (resp. sila), ktorý sa ocitol voči niekomu vo vojne alebo akomkoľvek ozbrojenom konflikte, aj keď nebol oficiálne vyhlásený (t. j. vo vojnovom stave). Ženevské dohody o ochrane obetí ozbrojených konfliktov z roku 1949 nahradili pojem bojujúca strana pojmom širšieho významu strana konfliktu.
V čase vojny je bojová strana opakom neutrálnej strany a nebojujúcej strany. Aplikácia vojnového práva na neutrálne krajiny a zodpovednosti bojujúcich strán však zostávajú nedotknuté rozlišovaním medzi neutrálnymi štátmi, nebojujúcou stranou a pod. Nebojujúca strana môže byť považovaná za bojujúcu stranu, ak poskytne bojujúcej strane pomoc či podporu spôsobom, ktorý je zakázaný neutrálnymi štátmi.
Zaujímavé použitie výrazu bojujúca strana sa vyskytlo v Spojených štátoch počas Americkej občianskej vojny, keď Konfederované štáty americké, hoci neboli uznané ako suverénny štát, boli uznané za bojujúcu silu ("belligerent power"), a tak napríklad vojnovým lodiam Konfederácie v zahraničných prístavoch boli uznané rovnaké práva ako lodiam Spojených štátov.
Vojnový stav.
Vojnový stav (fr. belligérance, angl. belligerency) je v medzinárodnom práve stav dvoch alebo viacerých subjektov, obyčajne suverénnych štátov, ktoré sú vo vojne. Ženevské dohody o ochrane obetí ozbrojených konfliktov z roku 1949 nahradili pojem vojnový stav pojmom širšieho významu ozbrojený konflikt.
Vojny sú často vedené tak, že sa jedna alebo obe strany konfliktu dovolávajú práva na sebaobranu podľa článku 51 Charty OSN (urobilo tak napr. aj Spojené kráľovstvo v roku 1982 pred začiatkom Falklandskej vojny) alebo na základe uznesenia Bezpečnostnej rady OSN (napríklad Uznesenia Bezpečnostnej rady 678, ktoré právne povolilo Vojnu v zálive).
Vojnový stav môže existovať medzi jedným alebo viacerými štátmi na jednej strane strane a rebelujúcimi silami na strane druhej, ak sú rebeli uznaní za bojujúcu stranu. Ak existuje rebélia proti existujúcej konštituovanej autorite (napríklad autorite uznanej OSN), a rebelujúca strana nie je uznaná za bojujúcu stranu, potom sa táto rebélia považuje za insurekciu (angl. insurgency).
Keď je medzi dvoma či viac stranami ustanovený vojnový stav, ich vzťahy sú určované a riadia sa vojnovým právom.
Aethlios

Aethlios (starogr. "Ἀέθλιος" – "Aethlios", ) môže byť:
Šen-čou 1

Šen-čou 1 ( – "Šen-čou i chao"; doslova: „"Božská loď číslo jeden"“) bol prvý nepilotovaný skúšobný let čínskej kozmickej lode typu Šen-čou. 
Bezpilotná loď Šen-čou 1 štartovala z kozmodrómu Ťiou-čchüan v sobotu ráno 20. novembra 1999 o 06:30 miestneho času (19. novembra o 22:30 svetového času) pomocou nosnej rakety Čchang-čeng CZ-2F a bola navedená na obežnú dráhu Zeme vo výške 195 – 315 km. Kozmický let trval celkovo 21 hodín a 11 minút, pristávací modul lode následne 20. novembra o 19:41 UTC (21. novembra o 03:41 miestneho času) úspešne pristál asi 12 km od plánovaného bodu v čínskej provincii Vnútorné Mongolsko. Orbitálny modul lode bol pred pristátím oddelený a ostal na orbite do 2. decembra 1999.
Šen-čou 2

Šen-čou 2 ( – "Šen-čou er chao"; doslova: „"Božská loď číslo dva"“) bol druhý nepilotovaný skúšobný let čínskej kozmickej lode typu Šen-čou. Na rozdiel od úplne technologického letu Šen-čou 1 bolo pri tejto misii uskutočnených aj viacero vedeckých experimentov, vrátane skúšky systémov podpory života. V rámci toho bolo na palube umiestnených minimálne 19 druhov druhov rastlín a živočíchov, pričom sa údajne na palube nachádzala aj opica, pes, či králik, oficiálne ale čínska strana zoznam živočíchov na palube nikdy nešpecifikovala (čo môže súvisieť s nejasnosťami okolo úspechu pristátia misie). 
Bezpilotná loď Šen-čou 2 štartovala z kozmodrómu Ťiou-čchüan v stredu v noci 10. januára 2001 o 01:00:03,561 miestneho času (9. januára o 17:00:03,561 svetového času) pomocou nosnej rakety Čchang-čeng CZ-2F a bola navedená na obežnú dráhu Zeme vo výške 197 – 336 km. Neskôr bola korekciami táto dráha upravená na výšku asi 330 – 346 km. Kozmický let trval celkovo 7 dní, 10 hodín a 22 minút, pristávací modul lode následne pristál 16. januára o 11:22 UTC (19:22 miestneho času) v čínskej provincii Vnútorné Mongolsko. Vzhľadom na to, že z tohto pristátia výnimočne neboli zverejnené žiadne snímky, predpokladá sa, že pristátie bolo kvôli čiastočnému zlyhaniu padákového systému veľmi tvrdé a pristávací modul sa poškodil, pričom mohlo dôjsť k úhynu niektorých živočíchov na palube. Čínska strana to ale rázne poprela a celý let označila za plne úspešný. Orbitálny modul lode bol pred pristátím oddelený a ostal na orbite do 24. augusta 2001.
Henriette Avramová

Henriette Davidson Avram (* 7. október 1919, New York, New York, USA – † 22. apríl 2006, Miami, Florida, USA) bola americká programátorka a knihovníčka. Bola vydatá za šachistu Herberta Avrama, s ktorým mala tri deti.
Životopis.
V roku 1952 začala pracovať pre Národnú bezpečnostnú agentúru USA, kde pôsobila sedem rokov. Po intermezze v súkromnej sfére bola zamestnaná bez predchádzajúceho knižničného vzdelania v Library of Congress. Tu mala vyvíjať formát dát pre výmenu knižničných dát. Vyvinula pre tento účel dodnes využívaný štandard MARC. V roku 1992 opustila kongresovú knižnicu a odsťahovala sa so svojím mužom do Californie v Marylande. Po smrti Herberta Avrama sa presťahovala do Miami, kde v roku 2006 zomrela.
George Avakian

George Avakian (* 15. marec 1919, Armavir, Rusko – † 22. november 2017, Manhattan, New York, New York, USA) bol americký hudobný producent. Narodil sa na území dnešného Ruska arménskym rodičom.
Životopis.
V roku 1937 začal dochádzať na univerzitu v Yale. Neskôr bol dlhoročným zamestnancom vydavateľstva Columbia Records, kde pracoval ako producent a produkoval albumy hudobníkov, ako boli napríklad Miles Davis, Dave Brubeck alebo Louis Armstrong. V roku 1959 začal spolupracovať s novo vzniknutým vydavateľstvom Warner Bros. Records a tu produkoval napríklad nahrávky rock'n'rollovej skupiny Bill Haley &amp; His Comets. V prvej polovici sedemdesiatych rokov robil manažéra Keithovi Jarrettovi.
Jeho mladším bratom bol režisér Aram Avakian. V roku 2010 získal ocenenie NEA Jazz Masters.
Martha McMillan Robertsová

Martha McMillan Robertsová (* 1919 – † 1992) bola americká fotografka.
Životopis.
Je známa svojimi sociálnymi fotografiami z doby, kedy bola zamestnaná v agentúre Farm Security Administration. Bola medzi skupinou talentovaných fotografov najatých Royom Strykerom, šéfom FSA v rokoch 1935 až 1944, práve v dobe, ktorá je často nazývaná "zlatým vekom dokumentárnej fotografie". Spoločnosť FSA bola vytvorená v USA v roku 1935 v rámci New Deal. Jej úlohou bolo v kríze pomáhať proti americkej vidieckej chudobe.
Cecilia Bartoliová

Cecilia Bartoliová (* 4. jún 1966, Rím) je talianska mezzosopranistka.
Životopis.
Jej rodičia, Silvana Bazzoniová a Pietro Angelo Bartoli, boli obaja profesionálnymi spevákmi a dávali jej prvé lekcie spevu. Potom študovala na "Accademia Nazionale di Santa Cecilia" v Ríme. Jej profesionálny debut sa uskutočnil v roku 1987 vo Veronskej aréne.
Je známa svojou interpretáciou koloratúrnych skladieb Mozarta, Rossiniho, Vivaldiho a ďalších barokových a klasicistických autorov. Často vystupuje so súborom Il Giardino Armonico, s ktorým vytvorila veľa nahrávok.
Hans Thoma

Hans Thoma (* 2. október 1839, Bernau im Schwarzwald, Nemecko - † 7. november 1924, Karlsruhe) bol nemecký maliar a grafik.
Životopis.
Narodil sa v rodine drevorubača v horskej obci. Začal sa učiť za maliara-natierača a až roku 1859 bol prijatý na maliarsku akadémiu v Karlsruhe. Po absolutóriu v roku 1866 odišiel do Paríža, kde ho najviac ovplyvnili diela Gustava Courbeta a barbizonskej školy. V rokoch 1870-1876 žil v Mníchove, kde sa spriatelil s maliarom Arnoldom Böcklinom a maľoval hlavne krajiny a portréty. Od roku 1878 žil vo Frankfurte nad Mohanom a pracoval na zákazkách priateľov. Roku 1890 mal výstavu v Mníchove, ktorá mala veľký ohlas a Thoma sa stal jedným z najobľúbenejších nemeckých maliarov. Roku 1899 bol menovaný profesorom maliarskej akadémie v Karlsruhe a riaditeľom tamojšej galérie ("Kunsthalle"). Ako "maliar nemeckého ľudu" sa tešil veľkej obľube aj za nacizmu.
Mygdón

Mygdón ("Mygdón") môže byť v gréckej mytológii:
Alexander Roslin

Alexander Roslin (* 15. júl 1718, Malmö, Švédsko – † 5. júl 1793, Paríž, Francúzsko) bol švédsky maliar-portrétista 18. storočia.
Životopis.
Narodil sa v roku 1718 v Malmö vo Švédsku. V roku 1759 sa oženil s Marie-Suzanne Giroustovou. Žil v Štokholme, Bayreuthe, Taliansku a od roku 1758 predovšetkým v Paríži, kde tiež 5. júla roku 1793 zomrel.
Portrétoval väčšinou ženy z bohatých rodín, šľachticov, alebo iné osobnosti z vyšších vrstiev. Slávny je aj jeho portrét s názvom "Dáma so závojom" (1768), na ktorom vyobrazil svoju ženu, alebo portrét Carla Linného z roku 1775.